Վահան Դաքեսյան
Վահան Տիգրանի Դաքեսյան (), հայ բանաստեղծ, արձակագիր, ԽՍՀՄ գրողների միության անդամ 1957 թ.-ից։ ԽՄԿԿ անդամ 1957 թվականից։ Կրել է Մրջյուն, Վ. Սիհուն, Ս. Հրայր կեղծանունները։

Կենսագրություն 

Ծնվել է Կիլիկիայի Ադանա քաղաքում։ Նախնական կրթությունը ստացել է տեղի Աբգարյան երկրորդական վարժարանում։ 1921 թ. արտագաղթել է Հունաստան, որտեղ հետևել է հայոց լեզվի և գրականության դասընթացներին։ 1936-1937 թթ. եղել է «Նաիրի» ամսագրի (Աթենք) խմբագիրը, 1937-1939 թթ.՝ «Վերածնունդ» թերթի (Աթենք) պատասխանատու քարտուղարը, 1944 թ.՝ «Երևան» երկօրյա թերթի (Աթենք), իսկ 1945-1946 թթ.՝ «Նոր կյանք» օրաթերթի (Աթենք) խմբագիրը։ Մասնակցել է «Երևան» առաջադիմական ու «Կայծ» երիտասարդական և հունահայ ժողովրդական միությունների ստեղծմանը։

1946 թ. ներգաղթել է Հայաստան։ 1946-1971 թթ. աշխատել է «Հայաստան» հրատարակչությունում որպես ավագ խմբագիր և գեղարվեստական գրականության խմբագրության վարիչի տեղակալ։ Մահացել է Երևանում։

Երկեր 
 Հանգրուաններ, Աթէնք, 1946, 160 էջ։
 Հայրենի հողին վրա, Ե., Հայպետհրատ, 1947, 84 էջ։
 Ակրոպոլիսի մատույցներում, Ե., 1958, 486 էջ։
 Արևոտ ուղիներում, Ե., Հայպետհրատ, 1963, 160 էջ։
 Ընդհատված գարուն, «Հայաստան», 1965, 270 էջ։
 Միջօրեից հետո, Ե., «Հայաստան», 1970, 128 էջ։
 Առաջին առավոտից հետո, Ե., «Հայաստան», 1974, 300 էջ։

Ծանոթագրություններ 

20-րդ դարի արևելահայ բանաստեղծներ
20-րդ դարի արևելահայ արձակագիրներ
Հայ խմբագիրներ
ԽՍՀՄ գրողների միության անդամներ
Հունաստանից Հայաստան արտագաղթածներ
ԽՄԿԿ անդամներ
Գրական կեղծանուններով հայտնի հեղինակներ